nahid-hub/BLUGE-bengali-wikipedia-section-title-prediction huggingface dataset:
সুনিয়ন্ত্রিত পন্থা অবলম্বন করে অ্যাব ওয়াডিংটন বোলিং কর্মে অগ্রসর হতেন। চমৎকারভাবে নিশানা বরাবর বলকে সুইং করতেন। বলে বৈচিত্র্যতা আনয়ণে অফ-কাটার মারতেন ও বোলিংকালে বলে বাউন্স করে গতি আনয়ণ করতেন। প্রায়শঃই রাউন্ড দি উইকেট বরাবর বোলিং করতেন। উইকেটের অন সাইড থেকে বাঁকানো অবস্থায় দৌঁড়তেন। আম্পায়ারের পিছন থেকে দৌঁড়ে বলকে বোলিং ক্রিজের এক প্রান্ত থেকে ছুড়তেন। ব্যাটসম্যানকে তার কৌণিকভাবে তীক্ষ্ণ বলকে মোকাবেলা করতে হতো। কখনোবা লেগ সাইডে ফিল্ডারদের বৃত্তাকারে রেখে শর্ট ডেলিভারি মারতেন। তার বোলিং অনেকাংশে সতীর্থ বামহাতি পেসার এবং তার খেলোয়াড়ী জীবনের শুরুতে উপদেষ্টা ও কোচ জর্জ হার্স্টের অনুরূপ ছিল। কিন্তু, ডেরেক হজসন লক্ষ্য করেছেন যে, দুইজনে ব্যক্তিত্বের ধারা ভিন্ন ধাঁচের ছিল। হার্স্টের তুলনায় তিনি বেশ মেজাজী ছিলেন। ওয়াডিংটনের বোলিং ভঙ্গীমা দর্শনীয় ও পরিপূর্ণতায় ভরপুর ছিল। সাংবাদিক ও ক্রিকেট লেখক নেভিল কারদাসের অভিমত, তিনি গৌরবামণ্ডিত ছন্দময় ছিলেন। এতোটাই উৎকর্ষমানের ছিলেন যে, সাধারণভাবে কেউ তার চমৎকার বোলিংশৈলীকে অস্বীকার করতে পারবেন না। কারদাস মন্তব্য করেন যে, সর্বদাই তিনি আশাবাদী ছিলেন যে, প্রকৃত সফলতা তিনি লাভ করবেনই। কিন্তু, বারংবার ব্যর্থতায় পর্যবসিত হতেন।

চূড়ান্ত মৌসুমে অ্যাব ওয়াডিংটন তার একমাত্র প্রথম-শ্রেণীর সেঞ্চুরি লাভ করলেও সুন্দর ব্যাটিংশৈলী অবলম্বন করেও তিনি নিজেকে মেলে ধরতে পারেননি। নিচেরসারির ব্যাটসম্যান ছিলেন। দায়িত্বজ্ঞানহীন অবস্থায় শট খেলে প্যাভিলিয়নে ফিরে আসতেন। হার্বার্ট সাটক্লিফের মতে, যদি তিনি বোলার না হতেন তাহলে ওয়াডিংটন নিজেকে শীর্ষস্থানীয় ব্যাটসম্যান হিসেবে প্রতিষ্ঠিত করতে পারতেন; তিনি আরো লিখেছেন যে, বোলিংশৈলীর ন্যায় ব্যাটিংশৈলীতে তিনি দৃষ্টিনন্দন উপস্থাপন করেছেন। তবে, সাটক্লিফের মতে, ওয়াডিংটনের ধৈর্য্যের অভাব ছিল। নিশ্চিতভাবেই ৩০ কিংবা ৪০ রান তোলার যোগ্যতা তার ছিল। কিন্তু, বাজে শটে তাকে বিদেয় নিতে হয়েছিল।

সঠিক অনুচ্ছেদ শিরোনাম কোনটি?
titleA. দলে প্রত্যাখ্যান
titleB. খেলার ধরন
titleC. ব্যক্তিগত জীবন
titleD. টেস্ট ক্রিকেট
উত্তর: titleB
১৯৩৫ সালের ভারত শাসন আইনের সম্পূর্ণ প্রয়োগ না ঘটলেও পরবর্তীকালে ভারতের সংবিধানে এই আইনের প্রভাব অপরিসীম। সংবিধানের বহু বিষয় সরাসরি এই আইন থেকে গৃহীত হয়। সরকারের যুক্তরাষ্ট্রীয় গঠন, প্রাদেশিক স্বায়ত্তশাসন, যুক্তরাষ্ট্রীয় পরিষদ ও রাজ্যসভা নিয়ে দ্বিকক্ষীয় আইনসভা, কেন্দ্রীয় ও প্রাদেশিক সরকারগুলির মধ্যে আইনবিভাগীয় ক্ষমতাবণ্টনের মতো বিষয়গুলি উক্ত আইনের এমন কতকগুলি বিষয় যা বর্তমান সংবিধানেও গৃহীত হয়েছে।

সঠিক অনুচ্ছেদ শিরোনাম কোনটি?
titleA. যুক্তরাষ্ট্রীয় কাঠামো
titleB. স্বাধীন বিচারব্যবস্থা
titleC. ক্যাবিনেট মিশন পরিকল্পনা, ১৯৪৬
titleD. ভারত শাসন আইন, ১৯৩৫
উত্তর: titleD
কুচবিহার রাজ্যের কোচ রাজার জমিদারির কিছু অংশ রাজ্যের বাইরের বিভিন্ন থানা পঞ্চগড়, ডিমলা, দেবীগঞ্জ, পাটগ্রাম, হাতিবান্ধা, লালমনিরহাট, ফুলবাড়ী ও ভুরুঙ্গামারিতে অবস্থিত ছিল। ভারত ভাগের পর ওই আট থানা পূর্ব পাকিস্তানের অন্তর্ভুক্ত হয়। আর কুচবিহার একীভূত হয় পশ্চিমবঙ্গের সঙ্গে। ফলে ভারতের কিছু ভূখণ্ড আসে বাংলাদেশের কাছে। আর বাংলাদেশের কিছু ভূখণ্ড যায় ভারতে। এই ভূমিগুলোই ছিল ছিটমহল।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ছিটমহলের উৎস
titleC. তিন বিঘা করিডর
titleD. সীমানা নির্ধারণের সমস্যা
উত্তর: titleB
লরেন্স তার বই লেখার কাজ করে যাচ্ছেন এমন সময় আবার মধ্যপ্রাচ্যে তার যাক পড়ে। এবার ঔপনিবেশিক মন্ত্রী উইনস্টন চার্চিলের আরব বিষয়ক উপদেষ্টা হিসেবে। কায়রোতে রাজনৈতিক সিদ্ধান্ত চূড়ান্ত করার পর দেখা যায়, যুদ্ধের সময় লরেন্স আরবদের কাছে যে প্রতিজ্ঞাগুলো করেছিলেন তার অধিকাংশই রক্ষিত হয়নি। এ কারণে লরেন্স সরকারের পরবর্তী সকল পদ থেকে নিজেকে প্রত্যাহার করে নেন। ১৯২২ সালের ২৮শে আগস্ট তিনি নিজের সহকর্মী এয়ার মার্শাল স্যার হিউ ট্রেঞ্চার্ডের সহায়তায় রাজকীয় বিমান বাহিনীতে "জন হিউম রস" নামে তালিকাভুক্ত থাকেন। এ সময়ের মধ্যে যুদ্ধের অভিজ্ঞতার ভিত্তিতে লেখা তার বই "দ্য সেভেন পিলার্‌স অফ উইজডম"-এর পুনর্নিরিক্ষীত আটটি কপি প্রস্তুত করেন। অক্সফোর্ড টাইম্‌স থেকে এর প্রকাশের কথা। বিমান বাহিনীর এয়ারক্রাফ্‌টম্যান হিসেবে তার বেতন ছিল দুই শিলিংয়ের সামান্য বেশি, আর ঔপনিবেশিক অফিসে তাকে ১,২০০ পাউন্ড বেতনের কথা বলা হয়। কিন্তু বইটি প্রকাশ করে যেতে হলে তাকে ঔপনিবেশিক অফিসের চাকরি ছেড়ে দিতে হবে। কিন্তু মধ্যপ্রাচ্যে গেলে আরেকটি বই লেখার উপাদান সংগ্রহ করতে পারেন তিনি। আরেকটি বইয়ের তথ্য সংগ্রহে তিনি সফল হয়েছিলেন। লন্ডনের ডেইলি এক্সপ্রেসে তার এই চাকুরি বদলের খবর প্রথম প্রকাশিত হয় এবং রাজকীয় বিমান বাহিনী তাকে পরবর্তী মাসের শুরুতেই অব্যাহতি দেয়।

সঠিক অনুচ্ছেদ শিরোনাম কোনটি?
titleA. আরব বিষয়ক উপদেষ্টা হওয়ার আহ্বান
titleB. যুদ্ধপরবর্তী তৎপরতা
titleC. বিশ্বযুদ্ধের সূচনা
titleD. প্রাথমিক জীবন
উত্তর: titleA
কোনরূপ প্রতিদ্বন্দ্বিতা ছাড়াই আব্দুল হামিদ বাংলাদেশের ২০তম রাষ্ট্রপতি হিসেবে নির্বাচিত হন। ২৯ এপ্রিল, ২০১৩ তারিখে অনুষ্ঠিতব্য রাষ্ট্রপতি নির্বাচনে ক্ষমতাসীন বাংলাদেশ আওয়ামী লীগের প্রার্থীরূপে মনোনয়নপত্র দাখিল করেন ২১ এপ্রিল তারিখে। অতঃপর এ নির্বাচনে অন্য কোন প্রার্থী মনোনয়নপত্র দাখিল না করায় ও প্রয়োজনীয় যাচাই-বাছাইপূর্বক বাংলাদেশ নির্বাচন কমিশনের প্রধান নির্বাচন কমিশনার কাজী রাকিবউদ্দীন আহমদ ২০ এপ্রিল তারিখে তাকে দেশের রাষ্ট্রপতিরূপে ঘোষণা দেন। এরফলে তিনি জাতীয় সংসদের ইতিহাসে দ্বিতীয় স্পিকার হিসেবে দেশের তৃতীয় অবস্থান থেকে প্রথম অবস্থানে উন্নীত হলেন ও তার স্পিকার পদটি শূন্য হয়ে যায়। তার পূর্বে সাবেক রাষ্ট্রপতি আবদুর রহমান বিশ্বাস ১৯৯১ সালের ৫ম জাতীয় সংসদের স্পিকার থাকাকালীন রাষ্ট্রপতি হয়েছিলেন। নবনির্বাচিত রাষ্ট্রপতি ২৪ এপ্রিল, ২০১৩ তারিখে ভারপ্রাপ্ত স্পিকার শওকত আলী’র কাছ থেকে শপথ গ্রহণের মাধ্যমে রাষ্ট্রপতি কার্যালয়ের দায়িত্বভার গ্রহণ করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ২০তম রাষ্ট্রপতি
titleC. রাজনীতি
titleD. ২১তম রাষ্ট্রপতি (পুনঃনির্বাচিত)
উত্তর: titleB
দীপিকা ২০০৬ সালে পেশাদারে পরিণত হন, কিন্তু প্রাথমিকভাবে তার কর্মজীবন কখনও ভাল কখনও খারাপ ছিল। তিনি আরও সুদৃঢ় হয়ে ওঠেন এবং ২০১১ সালের শুরুতে মিশরে তার সংক্ষিপ্ত প্রশিক্ষণ কর্মসূচির পর থেকে তার পারফরম্যান্স ভালো হতে শুরু করে আর তার বিজয়ী জয়যাত্রার শুত্রপাত ঘটে।

২০১১ সালে, তিনি তিনটি ডাব্লিউআইএসপিএ ট্যুর ইভেন্ট জয় করেন। সেপ্টেম্বরে ক্যালিফোর্নিয়ার ইর্ভিনে অরেঞ্জ কাউন্টি ওপেন। দ্বিতীয়টি মার্কিন যুক্তরাষ্ট্রে অন্য একটি ডাব্লিউআইএসপিএ ট্যুর ইভেন্ট। তৃতীয়টি, ডিসেম্বর মাসে হংকং-এ ক্রকোডাইল চ্যালেঞ্জ কাপ জয় করে এবং তাকে বিশ্বের রেঙ্কিংয়ে ১৭ তম স্থানে নিয়ে আসে। তবে তার ওয়ার্ল্ড ওপেনের পারফরম্যান্স ছিল যা তাকে প্রচার মাধ্যমে নিয়ে আসে। তিনি প্রথম আটে উঠে আসেন। ২০১২ সালের ফেব্রুয়ারিতে এই জয়লাভের ফলে ১৪ রেঙ্কিং করেন, যা ভারতীয় দ্বারা আগের শ্রেষ্ঠ বিশ্বের রেঙ্কিং অতিক্রম করে - ২০০৫ সালে প্রাক্তন জাতীয় চ্যাম্পিয়ন মীশা গ্রেওয়ালের ২৭ তম রেঙ্কিং অর্জন করেছিলেন।

২০১২ সালের জানুয়ারিতে নিউ ইয়র্কের, চ্যাম্পিয়নস স্কোয়াশের টুর্নামেন্টের ফাইনালে পৌঁছানোর পর তিনি প্রথম ভারতীয় যে সিলভার ইভেন্টের চূড়ান্ত লড়াইয়ে পৌঁছান। আগস্ট মাসে একই সময়ে তিনি এক ধাপ এগিয়ে গেলেন, যখন তিনি অস্ট্রেলিয়ান ওপেনের সেমি-ফাইনালে পৌঁছেছিলেন, এই কৃতিত্বও ভারতীয় হিসাবে প্রথম।

দীপিকা ছিলেন ভারতের স্কোয়াশ দলের অবিচ্ছেদ্য অংশ যা ২০১২ সালে মহিলা বিশ্বকাপ স্কোয়াশ চ্যাম্পিয়নশিপের ফাইনালে উঠেছিল। ইভেন্টে দশম রেঙ্কিং ভারতীয়, উচ্চতর রেঙ্কিংকিত নেদারল্যান্ডস ও আয়ারল্যান্ডকে হারায়। তিনি টুর্নামেন্টে মাদেলাইন পেরি সহ খেলোয়াড়দের পরাজিত করেন।

২০১২ সালে, দীপিকা, ভারতের দ্বিতীয় সর্বোচ্চ ক্রীড়া পুরস্কারের জন্য অর্জুন পুরস্কার লাভের জন্য প্রথম মহিলা স্কোয়াশ খেলোয়াড় নির্বাচিত হন। ২০১৪ কমনওয়েলথ গেমসে তিনি জোশনা চিনাপ্পার সাথে করে স্কোয়াশ মহিলাদের ডাবলস স্বর্ণ পদক জিতেছেন, এটি ভারতের প্রথম কমনওয়েলথ গেমস পদক জিতেছে। দীপিকা ২০১৫ সালের জানুয়ারিতে উইনটার ক্লাব ওপেনের ফাইনালে তার ১০ তম শিরোপা জিতেছিলেন।

ফেব্রুয়ারি ২০১৬ দক্ষিণ এশীয় গেমসে দীপিকা স্বর্ণপদক জয়ী ভারতীয় মহিলা দলের অংশ এপ্রিল মাসে তিনি পিএসএ মহিলা বিশ্বকাপের প্রথম রাউন্ডে পরাজিত হন মে মাসে তিনি তাইপেইতে এশিয়ান টিম চ্যাম্পিয়নশীপে ভারতীয় মহিলা দলকে পরাজিত করে রৌপ্য পদক জয় করেন।

২০১৬ সালের আগস্ট মাস অবধি দীপিকা, তার প্রথম নাম (পল্লীকল) এর অধীনে প্রতিযোগিতায় অংশগ্রহণ করেন। ২০১৩-১৭ সালের পিএসএ মরশুম থেকে তার বিবাহিত নাম মিসেস কার্তিক ব্যবহার শুরু করেন। তার দ্বিতীয় ভারতীয় জাতীয় শিরোনাম জেতার পর, আগস্ট ২০১৬ সালে তিনি অস্ট্রেলিয়ার ওপেন জিতেছেন, যা তার ১১ তম পিএসএ শিরোপা।

দীপিকা চেন্নাই আইসিএল-টিএনএসআরএ একাডেমীতে সাইরাস পুঞ্চ এবং মেজর (অবসরপ্রাপ্ত) এস.মানিয়ামের কাছে প্রশিক্ষণ করেন। তার কোচ ছয়বার বিশ্ব চ্যাম্পিয়ন, সারা ফিটস-জেরাল্ড, যাকে তিনি তার সাম্প্রতিক সাফল্যের কারণ মনে করেছেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ক্যারিয়ার পরিসংখ্যান
titleC. কর্মজীবন
titleD. ব্যক্তিগত জীবন
উত্তর: titleC
তামিলনাড়ুর মাদুরাই শহর জুঁই উত্‍পাদনের জন্য বিখ্যাত । অন্ধ্র প্রদেশ, কর্ণাটক, কেরালা, মহারাষ্ট্র এবং তামিলনাড়ু সহ ভারতের পশ্চিম এবং দক্ষিণের রাজ্যগুলোতে, জুঁই নিজস্ব ঘরে চাষ করা হয়।এই ফুলগুলো তাদের জীবিকা এবং সজ্জার জন্য চাষ করা হয়। সুগন্ধি ইন্ডাস্ট্রির ইন্ডাস্ট্রিয়াল এবং বাণিজ্যিক ব্যবহারের উদ্দেশ্যেও জুঁই চাষ করা হয়। এটি বিয়ে এবং ধর্মীয় উত্‍সবে বেশি ব্যবহৃত হয়ে থাকে। জগন্নাথ এর চন্দনযাত্রায়, জুঁইফুল এবং চন্দনকাঠে সুবাসিত পানি দ্বারা দেবীকে স্নান করানো হয়।

সিরিয়ায়, জুঁই হল দামেস্ক এর প্রতীকীয় ফুল, যাকে বলা হয় জুঁইয়ের শহর. থাইল্যান্ড এ, জুঁই ফুল মাতৃত্বের প্রতীক হিসেবে ব্যবহৃত হয়।.

"জেসমিন" বিভিন্ন দেশে দেওয়া একটি নারীনামও বটে।

সঠিক অনুচ্ছেদ শিরোনাম কোনটি?
titleA. জাতীয় ফুল হিসেবে জুঁই
titleB. সাংস্কৃতিক গুরুত্ব
titleC. বর্ণনা
titleD. বৈজ্ঞানিক শ্রেণীবিন্যাস
উত্তর: titleB
১৯১৮ সনে যে পাঁচজনকে নিয়ে চট্টগ্রাম বিপ্লবী দলের কেন্দ্র গঠিত হয় তিনি তার অন্যতম ছিলেন। যদিও তিনি অন্তরালেই থেকে গেছেন ভারতের বৈপ্লবিক আন্দোলনের ইতিহাসে। অপর চারজন হচ্ছেন সূর্য সেন, নগেন সেন (জুলু), অম্বিকা চক্রবর্তী ও চারু বিকাশ দত্ত। চট্টগ্রাম বিপ্লবীদের গোপন সংবিধান তারই রচিত। প্রথমে অসহযোগ আন্দোলনে অংশগ্রহণ করে কারাবরণ করেন। ১৯২২ সালে দলের নির্দেশে চব্বিশ পরগনা জেলার বুড়ুল হাই স্কুলে শিক্ষকতার কাজ নিয়ে এসে সেখানে সমাজসংস্কারমূলক কাজের সঙ্গে সঙ্গে বিপ্লবীদের এক ঘাঁটি তৈরি করেন। সঙ্গে পান প্রিয় ছাত্র প্রভাস রায় ও মুরারীশরণ চক্রবর্তী প্রমুখকে।দক্ষিণেশ্বর বোমা মামলায় ১৯ ডিসেম্বর ১৯২৬ তারিখে গ্রেপ্তার হন বুড়ুল থেকেই। ময়নাগুড়িতে অন্তরীণ থাকাকালে অসুস্থ হয়ে পড়েন। পরে কাশীতে পাঠানো হয়। সেখানে অন্তরীণ থাকা অবস্থায় শ্রীরামকৃষ্ণ অনাথ আশ্রমে মারা যান।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. জন্ম ও শিক্ষা
titleC. প্রারম্ভিক জীবন
titleD. বিপ্লবী কর্মকান্ড
উত্তর: titleD
২০০৬ সাল থেকে মুক্তিযুদ্ধ জাদুঘর সবরমতী গান্ধী আশ্রম, আহমেদাবাদের সহযোগিতায় সেই ঐতিহাসিক স্থানে যুব ক্যাম্প পরিচালনা করে আসছে। ক্যাম্পে প্রতি বছর বিভিন্ন এশীয় দেশের যুব প্রতিনিধি শান্তি এবং সহনশীলতা সম্পর্কে অভিজ্ঞতা বিনিময় করেন। বিগত দুই বৎসর একই ধারায় বাংলাদেশের ৩০ থেকে ৩৫ জন যুব প্রতিনিধিদের নিয়ে বাংলাদেশে বিশেষ শিবির অনুষ্ঠিত হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. বজলুর রহমান স্মৃতিপদক
titleC. মুক্তি ও মানবাধিকার বিষয়ক আন্তর্জাতিক প্রামাণ্যচিত্র উৎসব
titleD. শান্তি ও সহনশীলতা বিষয়ক এশীয় তরুণদের ক্যাম্প
উত্তর: titleD
গোলনার সার্ভাতিয়ান ১৯৭৭ সালে ইরানের পূর্ব আজারবাইজান প্রদেশের, তাবরিজে জন্মগ্রহণ করেন। তার বাবা বেহরোজ সার্ভাতিয়ান ফার্সি ভাষা ও সাহিত্যের একজন অধ্যাপক ছিলেন। তার মা পারভিন সার্ভাতিয়ান। সার্ভাতিয়ানের এক ভাই আরাশ এবং তিন বোন যথাক্রমে, লালেহ, পারিয়া, ইয়াসামান। তার দাদা ছিলেন মাজিদ সার্ভাতিয়ান। ২০১২ সালে তার বাবা মারা যান।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. প্রকাশনা
titleC. কর্মজীবন
titleD. প্রশংসা
উত্তর: titleA
যোগেন্দ্র সিং যাদব উত্তর প্রদেশের বুলান্দশাহার জেলা সিকান্দ্রবাদের আওরঙ্গবাদ আহির গ্রামে ১০ মে ১৯৮০ সালে জন্মগ্রহণ করেছিলেন। তাঁর পিতা করণ সিং যাদব কুমায়ুন রেজিমেন্টে দায়িত্ব পালন করেছিলেন এবং ১৯৬৫ ও ১৯৭১ সালের ভারত-পাকিস্তান যুদ্ধে অংশ নিয়েছিলেন। যাদব খুব অল্প বয়সে ১৬ বছর ৫ মাস ভারতীয় সেনাবাহিনীতে যোগদান করেছিলেন। 

সঠিক অনুচ্ছেদ শিরোনাম কোনটি?
titleA. চলচ্চিত্র এবং মিডিয়াতে চিত্রিত
titleB. জীবনের প্রথমার্ধ
titleC. কার্গিল যুদ্ধ
titleD. পেশা
উত্তর: titleB
যাত্রীবাহী জাহাজের মধ্যে আছে ফেরি, যেগুলো দিনে অথবা রাতে সমুদ্রের মধ্যে ছোট ভ্রমনের জন্য যাত্রী অথবা যানবাহন পরিবহন করে। (সড়ক অথবা রেল যাই হোক না কেন); সামুদ্রিক লাইনার গুলো সাধারণত যাত্রী অথবা যাত্রীর কার্গো জাহাজ যা যাত্রী এবং প্রায়ই কার্গো পরিবহন করে এবং ক্রুজ জাহাজ প্রায়ই দুতরফা সফরের যাত্রী পরিবহন করে যেখানে সফরটি নিজে এবং জাহাজের আকর্ষণ ও বন্দর দর্শন হচ্ছে এর প্রধান আকর্ষণ।

একটি সামুদ্রিক লাইনার যাত্রীবাহী জাহাজের একটি ঐতিহ্যবাহী ধরন। একদা এরকম লাইনার জাহাজ গুলো পৃথিবীর সকল বসতিপূর্ণ অংশে নিয়মিত চলাচল করতো। উরজাহাজের যাত্রী এবং বিশেষ কার্গো জাহাজ উন্নতির সাথে সাথে লাইন জাহাজ প্রায় বিলুপ্ত হয়ে গেছে। তবে তাদের কমে যাওয়ার সাথে আনন্দ ও ফুর্তির কারণে সমুদ্র ভ্রমন বৃদ্ধি পায় এবং ২০ শতকের শেষের দিকে সামুদ্রিক লাইনার গুলো ক্রুজ জাহাজ গুলোকে স্থান ছেরে দেয় যেহেতু সেগুলো আধিপত্য বিস্তারকারী বড় যাত্রীবাহী জাহাজ যা ১০০ থেকে ১০০০ জন মানুষ বহন করে যার সাথে এর কাজের প্রধান এলাকা উত্তর আটলান্টিক সমুদ্র থেকে ক্যারাবীয় সমুদ্রে পরিবর্তিত হয়।

যদিও কিছু জাহাজের উভয় ধরনের বৈশিষ্ট্য আছে তবে দুটির নকশার প্রকৃতিতে পার্থক্য দেখা যায়ঃ সামুদ্রিক লাইনার গুলো গুরুত্ব দেয় দ্রুতি এবং ঐতিহ্যবাহী ব্যায়বাহুল্লতার উপর যেখানে ক্রুজ জাহাজ গুলো গুরুত্ব দেয় সুযোগ-সুবিধাকে (সাঁতরানোর পুল, থিয়েটার, বল কক্ষ, কেসিনো, খেলার সুবিধা ইত্যাদি)। এই অগ্রাধিকার গুলো বিভিন্ন নকশা তৈরি করে। এর সাথে সামুদ্রিক লাইনার গুলো আদর্শগত ভাবে তৈরি করা হয়েছিল ইউরোপ এবং যুক্তরাষ্ট্রের মধ্য দিয়ে আটলান্টিক সমুদ্র পারি দেবার জন্য অথবা এর থেকেও দূরে যেমন দক্ষিণ আমেরিকা অথবা এশিয়া যেখানে ক্রুজ জাহাজ গুলো সাধারণত ছোট রাস্তায় চলাচল করে যার মধ্যে তীরের অথবা দ্বীপে বিরতির সুযোগ থাকে।

বেশ কিছু সময় ধরে পুরনো সামুদ্রিক জাহাজ গুলো থেকে ক্রুজ জাহাজ গুলো ছোট ছিল তবে ১৯৮০ এর দিকে এটি পরিবর্তিত হয় যখন নরওয়েজিয়ান ক্যারাবীয়ান লাইনের ডিরেক্টর নাট কলসটার সবচেয়ে বড় জীবিত লাইনার এস এস "ফ্রান্স" কে নিয়ে আসে এবং তাকে একটি বিশাল ক্রুজ জাহাজে পরিবর্তন করে যার নাম পুনরায় রাখেন এস এস "নরওয়ে"। এর সফলতা বড় ক্রুজ জাহাজের বাজার প্রদর্শন করে। একই শ্রেণীর আরও বড় জাহাজের নির্দেশ দেয়া হয় যতক্ষণ পর্যন্ত না সুনারদ লাইনার রানী এলিজাবেথ কে তার সবচাইতে বড় যাত্রীবাহী জাহাজ এর ৫৬ বছরের শাসন থেকে সিংহাসনচ্যুত না করে। (একটি সিংহাসনচ্যুতী যা একই অবস্থানের আরও অনেক গুলোর সিংহাসনচ্যুতী ঘটায়)।

উভয় ("কিউ ই ২") (১৯৬৯) এবং তার উত্তরাধিকারী সুনারদের পতাকাধারী হিসেবে ("কিউ এম ২ "), যা সেবাতে আসে ২০০৪ সালে তা ছিল সংকর নির্মাণ। যেমন অ্যাটলানটিক পাড়ি দেয় এমন সামুদ্রিক লাইনার, তারা দ্রুত এবং মজবুত ভাবে তৈরি কৃত লাইন আটলান্টিক এর তীব্রতা থেকে বাচার জন্য। তবে উভয় জাহাজই এর বাজারে সুযোগ সুবিধা রেখে ক্রুজ জাহাজ হিসেবে ব্যবহারের উপযোগী করে নকশাকৃত। রাজকীয় ক্যারিবিয়ান লাইন থেকে "কিউ এম ২" বাতিল হয়ে যায় "সমুদ্রের স্বাধীনতা" দ্বারা যা সবচাইতে বড় তৈরিকৃত যাত্রীবাহী জাহাজ; যাইহোক "কিউ এম ২" এখন পর্যন্ত সবচেয়ে বড় সামুদ্রিক লাইনার এর রেকর্ড ধরে আছে। "সমুদ্রের স্বাধীনতা " ২০০৯ এর অক্টোবরে বাতিল হয়ে যায় "সমুদ্রের মরুদ্যান" দ্বারা। 

সঠিক অনুচ্ছেদ শিরোনাম কোনটি?
titleA. আকারের ব্যাপ্তি
titleB. সুরক্ষা বিধি
titleC. প্রকার
titleD. বহিঃ সুরক্ষা বাবস্থা
উত্তর: titleC
চার্লস ওয়াটসন নোবাহিনীতে সবসময় পেশাদারিত্বের পরিচয় দিয়েছেন, এখানে তার সবথেকে বড় সাফল্য ধরা হয় সিরাজউদ্দৌলার বিরোধি দলের সঙ্গে অনেকগুলো গোপন ও প্রকাশ্যে সফল আলোচনায় অংশগ্রহণ। তাছাড়াও পলাশীর যুদ্ধের পূর্বে মীর বকশী এবং মীর জাফরের সাথেও তিনি সফল গোপন আলোচনায় অংশ নেন, যার পরিপেক্ষিতে নবাবকে যুদ্ধে হারানো সহজ হয়ে যায়। তাছাড়াও পলাশীর যুদ্ধে জয়ের সবথেকে বড় শক্তি ছিলো ওয়াটসনের নৌ-সেনা, এরা যুদ্ধে মূলত গোলন্দাজ বাহিনীর দায়িত্ব পালন করেছিলো।

সঠিক অনুচ্ছেদ শিরোনাম কোনটি?
titleA. নৌ-জীবন
titleB. শেষ বয়স এবং মৃত্যু
titleC. সাফল্য
titleD. সময়কাল
উত্তর: titleC
দেড় ঘণ্টা ব্যাপ্তির 'হরিবোল'-এর চিত্রগ্রহণ শুরু হয় ০২ এপ্রিল, ২০১৭ তারিখে। পিরোজপুরে চলচ্চিত্রটির অধিকাংশ চিত্রগ্রহণ করা হয়। মে, ২০১৭ নাগাদ চলচ্চিত্রটির ৭৫ শতাংশ নির্মাণ কাজ সম্পন্ন হয়। অক্টোবর, ২০১৯-এ ডাবিং, শব্দ সম্পাদনা, 'কালার কারেকশন', ভিএফএক্স, টাইটেল, সাব-টাইটেল, ডিসিপি সম্পাদনা শেষে চলচ্চিত্রটির পুর্নাঙ্গ নির্মাণ সম্পন্ন হয়।

সঠিক অনুচ্ছেদ শিরোনাম কোনটি?
titleA. কুশীলব
titleB. নির্মাণ
titleC. অন্যান্য কলাকুশলী
titleD. মূল চরিত্র
উত্তর: titleB
ডায়াপসিডা নামটার মানে হল "দ্বৈত খিলান", আর ডায়াপসিডেরা প্রথাগতভাবে তাদের মাথার খুলির পিছন দিকে চক্ষুকোটরের উপরে ও নিচে অবস্থিত দু'জোড়া গহ্বরের (টেম্পোরাল ফেনেস্ত্রা) উপস্থিতির ভিত্তিতে শনাক্ত হয়ে আসছে। এই বিশেষ রকম খুলি অনেক বেশি পরিমাণ পেশিতন্তুকে চোয়ালের সাথে সংযুক্ত রাখতে সাহায্য করে, ফলে এই প্রাণীরা চোয়ালের দুই হাড় পুরোপুরি আলাদা করে বিরাট হাঁ করতে পারে। এদের আরও একটা অপেক্ষাকৃত কম গুরুত্বপূর্ণ বৈশিষ্ট্য হল অগ্রপদের উপরের হাড়ের (প্রগণ্ডাস্থি) থেকে বেশি লম্বা নিচের (রেডিয়াস) হাড়।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. প্রথাগত শ্রেণীবিন্যাস
titleC. শ্রেণীবিন্যাসকরণ
titleD. জাতিজনি
উত্তর: titleA
২০১২ সালে ইংল্যান্ড লায়ন্সের সদস্যরূপে জানুয়ারির শেষদিক থেকে শুরু করে ফেব্রুয়ারির প্রথমদিক পর্যন্ত একদিনের সিরিজ খেলার জন্য শ্রীলঙ্কা সফরে যান। পাঁচ খেলার সবগুলোয় তার অংশগ্রহণ ছিল। সর্বমোট ১২৮ রান তুলেন। তন্মধ্যে, ব্যক্তিগত সর্বোচ্চ রান করেন ৫০। ১২ উইকেট নিয়ে সিরিজের সর্বোচ্চ উইকেটশিকারীতে পরিণত হন তিনি।

ফেব্রুয়ারিতে ওডিআই দল পাকিস্তানের মুখোমুখি হলে তাকেও অন্তর্ভূক্ত করা হয়। প্রথম ওডিআইয়ে অপরাজিত ১৭ ও ৩/২৬ নিলে ইংল্যান্ড ১৩০ রানে জয় পায়। পরের খেলায়ও ইংল্যান্ড দল ২০ রানে জয়লাভ করে। খেলায় প্যাটেল ২/৫১ বোলিং পরিসংখ্যান গড়েন। তৃতীয় খেলায় তাকে ব্যাট হাতে মাঠে নামার প্রয়োজন পড়েনি। ইংল্যান্ড নয় উইকেটের বিশাল জয় তুলে নেয়। চতুর্থ খেলায় আবারও নয় উইকেটের জয় পায়। তবে, এ খেলায় তিনি কোন উইকেট পাননি। ঐ সিরিজে ইংল্যান্ড ৪-০ ব্যবধানে জয়লাভ করে। প্যাটেলকে উৎসাহব্যঞ্জক চুক্তিতে নিয়ে যায় ইসিবি কর্তৃপক্ষ। টেস্টে পাকিস্তানের বিপক্ষে ৩-০ ব্যবধানে হেরে যায় ইংল্যান্ড দল।

মার্চে শ্রীলঙ্কা সফরে ইয়ন মর্গ্যান আঘাতের কারণে বাদ পড়েন ও প্যাটেলকে প্রথমবারের মতো টেস্ট দলে মনোনয়ন দেয়া হয়। শ্রীলঙ্কার বিপক্ষে সাত নম্বরে ব্যাটিংয়ে নেমে উভয় টেস্টে অংশ নেন। প্রথম টেস্টে দল ৭৫ রানে হারে। শ্রীলঙ্কার প্রথম ইনিংসে ২/২৭ ও দ্বিতীয় ইনিংসে কোন উইকেট পাননি। খেলায় তিনি দুই ও নয় রান তুলেন এবং উভয় ইনিংসেই স্পিনারদের শিকারে পরিণত হন। দ্বিতীয় খেলায় ইংল্যান্ড দল ৮ উইকেটে বিজয়ী হয়। ২৯ রান তোলার পর প্রথম ইনিংসে ০/৩২ ও দ্বিতীয় ইনিংসে এক উইকেট নিয়ে খেলা ইংল্যান্ডের অনুকূলে নিয়ে আসেন।

এপ্রিলে ইংরেজ ক্রিকেট মৌসুমে খুব কম রান তুলে যাত্রা শুরু করেন। চার ইনিংসে মাত্র ৩৩ রান তুলতে পেরেছিলেন।

সঠিক অনুচ্ছেদ শিরোনাম কোনটি?
titleA. অস্ট্রেলিয়া ও দক্ষিণ আফ্রিকা গমন
titleB. ঘরোয়া ক্রিকেট
titleC. শ্রীলঙ্কা ও আয়ারল্যান্ড গমন
titleD. পাকিস্তান ও শ্রীলঙ্কা গমন
উত্তর: titleD
১৯৪৩ খ্রিষ্টাব্দে নরেন্দ্র নারায়ণচৌধুরীর মৃত্যুর পর কলকাতা হাইকোর্টের নিয়ন্ত্রণ ট্রাস্টের মাধ্যমে এর তদারকি ও পরিচালনা করা হয়। ১৯৫১ খ্রিষ্টাব্দে পাকিস্তান সরকারের আমলে কোর্ট অব ওয়ার্ডস্‌ বাগানের ব্যবস্থাপনায় নিয়োজিত ছিল। কিন্তু তাদের দুর্বল ব্যবস্থাপনাযর কারণে বাগানের অবস্থার অবনতি হওয়ায় পাকিস্তান সরকার বাগানের ঐতিহ্য ধরে রাখার জন্য ১৯৬২ খ্রিষ্টাব্দে বলধা গার্ডেনের ব্যবস্থাপনার দায়িত্ব দেয় পূর্ব পাকিস্তান সরকারের বন বিভাগকে। বর্তমানে এটি জাতীয় উদ্ভিদ উদ্যানের এখতিয়ারভুক্ত দূরস্থ বাগান।

এ বাগানের মোট ৮০০ প্রজাতির প্রায় ১৮,০০০ উদ্ভিদ আছে। শিক্ষার্থী ও দর্শণার্থিদেরজন্য এ বাগান উম্মুক্ত। সীবলী অংশ প্রতিদিন সকাল ৮.০০ থেকে দুপুর ১২.০০টা পর্যন্ত ও বিকাল ২.০০ ঘটিকা হতে ৫.০০ ঘটিকা পর্যন্ত এই উদ্যান দর্শনার্থীদের জন্য খোলা থাকে।

সঠিক অনুচ্ছেদ শিরোনাম কোনটি?
titleA. ব্যবস্থাপনা
titleB. নামকরণ
titleC. সিবলী
titleD. সাইকী ও সীবলী
উত্তর: titleA
২০১৭ সালের ৫ই জুলাই, থিও ২০১৭-১৮ মৌসুমে জনপ্রিয় স্পেনীয় ফুটবল ক্লাব রিয়াল মাদ্রিদ-এ চলে আসেন, তাদের সাথে তিনি পরবর্তী ছয় বছরের জন্য চুক্তিবদ্ধ হন। একই বছরের ১৬ই আগস্ট তিনি ক্লাবটির হয়ে অভিষিক্ত হন, সেদিন তিনি অ্যাটাকিং মিডফিল্ডার মার্কো অ্যাসেন্সিও-এর পরিবর্তে মাঠে নামেন, যে খেলাটি ছিল ২০১৭ সালে বার্সেলোনার বিপক্ষে হওয়া সুপারকোপা দ্য এসপানা ম্যাচ এবং যেটিতে তারা ঘরের মাঠে ২-০ গোলে জিতে নেয়।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রিয়াল মাদ্রিদ
titleC. ক্লাব খেলোয়াড়ী জীবন
titleD. আটলেন্টিকো মাদ্রিদ
উত্তর: titleB
সেপ্টেম্বর, ২০০৬ সালে ক্রমাগত আঘাতের সমস্যায় জর্জড়িত থাকার পরও ২০০৭ সালের ঘরোয়া মৌসুমে ফিরে আসেন। ইসিবির কেন্দ্রীয় চুক্তির আওতায় আরও ১২ মাসের জন্য নবায়ণ করা হয়। এপ্রিল, ২০০৭ সালে নিজ কাউন্টি গ্ল্যামারগনের পক্ষে খেলতে নামেন। ২০০৭ মৌসুম শেষে গ্ল্যামারগনের সাথে চুক্তি শেষ হয়ে যাওয়ার ক্ষেত্রে জোন্সের সম্পর্ক ছিল। আপাদদৃষ্টিতে হ্যাম্পশায়ারের সাথে যুক্ত ছিলেন। ১৯ অক্টোবর দ্বিতীয় সারির ওরচেস্টারশায়ারের সাথে দুই বছরের চুক্তিতে খেলেন। ২০০৮ মৌসুমের প্রথম খেলাতেই তিন ওভার করার পর ঘাড়ে আঘাত পান।

১১ মে, ২০০৮ তারিখে হ্যাম্পশায়ারের বিপক্ষে একদিনের খেলায় স্বরূপ ধারন করেন। ১০ ওভারে নিজস্ব সেরা বোলিং পরিসংখ্যান ৫/৩২ করে রেকর্ড গড়েন। গড়ে তিনি ৯০ মাইলেরও অধিক বেগে বোলিং করেন। এরফলে ধারনা জন্মায় যে, তিনি হয়তোবা আবারও ইংল্যান্ড দলে ফিরে আসবেন।

জোন্সকে দূরে সরিয়ে আশ্চর্যজনকভাবে আন্তর্জাতিক ক্রিকেট খেলার জন্য ড্যারেন প্যাটিনসনের ডাক আসে। জোন্স আবারও হাঁটুর আঘাতে জর্জড়িত হলে অস্ত্রোপচারের প্রয়োজন পড়ে।

২০০৯ মৌসুমে আর খেলার সুযোগ না থাকায় চুক্তির শেষ বছরে ১৯ জুলাই ওরচেস্টারশায়ার তাকে মুক্তি দেয়। ২০০৯ সালের ঘরোয়া মৌসুমে জোন্স গ্ল্যামারগন ও হ্যাম্পশায়ারের সাথে কথাবার্তা চালিয়ে যান।

জোন্স হ্যাম্পশায়ারের পক্ষে চুক্তিতে আবদ্ধ হন ও ৩০ সেপ্টেম্বর, ২০০৯ তারিখে যোগ দেন। ২০১০ সালের কাউন্টি চ্যাম্পিয়নশীপে তার সুস্থতা অটুঁট থাকবে বলে দেখা যায়। ঐ মৌসুমে সীমিত ওভারের অনেকগুলো খেলায় অংশ নেন। মৌসুম শেষে ওয়ারউইকশায়ারের বিপক্ষে প্রথম-শ্রেণীর খেলায় দলের পক্ষে অভিষেক হয়। একমাত্র ইনিংসে বোলিংয়ের সুযোগ পেয়ে ৪/৬০ লাভ করেন।

জানুয়ারি, ২০১১ সালে ক্যারিবীয় টুয়েন্টি২০ প্রতিযোগিতায় অংশগ্রহণের জন্য হ্যাম্পশায়ারকে আমন্ত্রণ জানানো হয়। প্রতিযোগিতার সবকটি খেলাতেই তিনি অংশ নেন। তন্মধ্যে, ত্রিনিদাদ ও টোবাগোর বিপক্ষে চূড়ান্ত খেলায় হেরে যায় তার দল। দলীয় সঙ্গী হামজা রিয়াজউদ্দিনের সাথে ১২ উইকেট নিয়ে শীর্ষ উইকেট শিকারী ছিলেন।

১৭ জুন, ২০১১ তারিখে এক মাসের জন্য কর্জকৃত খেলোয়াড় হিসেবে গ্ল্যামারগনে খেলেন। হ্যাম্পশায়ার কর্তৃপক্ষ আগামী বছরের জন্য তাকে দলের সদস্যরূপে রাখার কথা চিন্তা করছিল। তবে, ১৯ অক্টোবর, ২০১১ তারিখে গ্ল্যামারগন কর্তৃপক্ষ জানায় যে, খেলোয়াড়ী জীবন শুরু করা ওয়েলস কাউন্টিতে দুই বছরের জন্য চুক্তিবদ্ধ হয়েছেন তিনি। প্রথম মৌসুমের সিবি৪০ ও টুয়েন্টি২০ প্রতিযোগিতায় তাকে বসিয়ে রাখা হয়।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেটে অংশগ্রহণ
titleB. অ্যাশেজ সিরিজ
titleC. সম্মাননা
titleD. ক্যারিবীয়া সফর
উত্তর: titleA
বাংলার প্রাচীন সংগীতকলা সংস্কৃত স্তোত্রসঙ্গীত প্রভাবিত। এই সময়কার বৈষ্ণব ভাবাশ্রিত কিছু ধর্মসংগীতিগুলি আজও পূর্ব ভারতীয় মন্দিরগুলিতে গীত হয়। ত্রয়োদশ শতাব্দীতে কবি জয়দেব বিরচিত "গীতগোবিন্দম্" এই জাতীয় সঙ্গীতের একটি বিশিষ্ট উদাহরণ। মধ্যযুগে নবাব ও "বারো ভূঁইয়া" নামে খ্যাত শক্তিশালী ভূস্বামীবর্গের পৃষ্ঠপোষকতায় প্রতিপালিত সংগীতধারায় আবার হিন্দু ও মুসলমান সাংগীতিক রীতির এক অপূর্ব সমন্বয় দেখা যায়।

প্রাচীন ও মধ্যযুগীয় গানগুলির অধিকাংশই ছিল ধর্মীয় সংগীত। মধ্যযুগের প্রথম পাদে বিদ্যাপতি, চণ্ডীদাস, গোবিন্দদাস, জ্ঞানদাস, ও বলরামদাস প্রমুখ বৈষ্ণব পদকর্তাগণ রাধা-কৃষ্ণ বিষয়ক গানে জাগতিক ও আধ্যাত্মিক প্রেমচেতনার একটি পার্থক্য দর্শিয়েছেন। আবার মধ্যযুগের শেষ পাদে রামপ্রসাদ সেন ও কমলাকান্ত ভট্টাচার্য প্রমুখ শাক্তপদাবলিকারগণ তাদের গানে ঈশ্বরকে শুদ্ধ মাতৃরূপে বন্দনার কথা বলেছেন। বৈষ্ণব ও শাক্তপদাবলি (শ্যামাসংগীত ও উমাসংগীত) উভয়েরই মূল উপজীব্য হিন্দু ভক্তিবাদ|ভক্তিবাদী দর্শন। বৈষ্ণব সংগীতে যখন জীবাত্মা-পরমাত্মাকেন্দ্রিক প্রেমভক্তির তত্ত্ব প্রচারিত হয়, তখনই শাক্তগানে তন্ত্র ও শুদ্ধা মাতৃবন্দনার এক সম্মিলন গড়ে ওঠে। 
সঠিক অনুচ্ছেদ শিরোনাম কোনটি?
titleA. নজরুলগীতি ও অন্যান্য ঐতিহ্যবাহী গান
titleB. বিষ্ণুপুর ঘরানা
titleC. প্রাচীন ও মধ্যযুগীয় ধর্মীয় সংগীত
titleD. বাংলা ব্যান্ড
উত্তর: titleC
১৯৩২ সালের ইংল্যান্ড সফর শেষে ইংল্যান্ডে অবস্থান করেন। শরৎকালে কেমব্রিজে ভর্তি হন ও চার বছর একাদশ দলের অমূল্য সম্পদ হিসেবে বিবেচিত হয়েছিলেন। কেমব্রিজ বিশ্ববিদ্যালয় থেকে ডক্টরেট লাভ করেন। মিডল টেম্পল থেকে ফাইনাল বার পরীক্ষায় কৃতকার্য হন। ঐ সময়ে কেমব্রিজ বিশ্ববিদ্যালয় থেকে চারবার ব্লুধারী হন।

এছাড়াও দুইবার জেন্টলম্যান বনাম প্লেয়ার্সের মধ্যকার খেলায় অংশ নিয়েছিলেন। প্রথম বছর তিনি উইকেটশূন্য ছিলেন। ০/৭০ পান। প্লেয়ার্সের পক্ষে অ্যামিস ২০১, অ্যাশডাউন ১১৭ এবং আর. সি. রবার্টসন-গ্লাসগো ৩/২০৭ করলে দলটি ৫৫২/৮ করে ইনিংস ঘোষণায় চলে যায়। ১৯৩৪ সালে তুলনামূলকভাবে অধিক সফলতা পান। ১/৪৬ ও ৩/৯১ লাভ করেন। এ পর্যায়ে উভয় ইনিংসে হ্যামন্ড ও ওলি তার শিকারে পরিণত হয়েছিলেন। কেমব্রিজে থাকাকালে ১৯৩৩ ও ১৯৩৪ সালে জেন্টলম্যানের সদস্যরূপে খেলার জন্যে আমন্ত্রিত হন। ফোকস্টোনে প্লেয়ার্সের বিপক্ষে খেলেন। এছাড়াও, এমসিসির পক্ষে খেলেছিলেন।

১৯৩৩ থেকে ১৯৩৬ সাল পর্যন্ত লর্ডসে অক্সফোর্ডের বিপক্ষে খেলার সুযোগ পান। তন্মধ্যে, শেষ দুই বছরে কেমব্রিজের জয়ে ভূমিকা রাখেন। উভয় বর্ষেই ছয়টি করে উইকেট পেয়েছিলেন। গুরুত্বপূর্ণ বিষয় হচ্ছে বলের নিখুঁততা ও উদ্যমী মনোভাবের ফলে প্রতিপক্ষে ব্যাটসম্যানদেরকে দীর্ঘক্ষণ হতাশার কবলে ফেলে রাখতো।

১৯৩৩ সালে ইয়র্কশায়ারের বিপক্ষে এগারো উইকেট পেয়েছিলেন। ১৯৩৫ সালে ইন্ডিয়ান জিমখানার পক্ষে খেলেন। দুই মাসে ৭০ গড়ে ১৩৮০ রান তুলেছিলেন। ১৯৩৬ সালে ফেনার্সে কেমব্রিজের সদস্যরূপে নটিংহ্যামশায়ারের বিপক্ষে ব্যক্তিগত সেরা ১৩৩ রান তুলেন। কেমব্রিজে থাকাকালে চ্যাম্পিয়ন কাউন্টি ইয়র্কশায়ারের বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান।

৩ জুলাই, ১৯৩৬ তারিখে লর্ডসে মেরিলেবোন ক্রিকেট ক্লাবের বিপক্ষে খেলাকালীন এমসিসির বিপক্ষে বিশ্ববিদ্যালয় দলের সদস্যরূপে প্রতিপক্ষীয় টম পিয়ার্সকে লক্ষ্য করে বোলিং করছিলেন। ঐ সময় উড়ন্ত চড়ুই বলের আঘাতে মারা যায়। পরবর্তীতে ঐ মৃত পাখিটিকে খেলার বলসহ লর্ডসের এমসিসি যাদুঘরে প্রদর্শন করা হচ্ছে। এ চার বছরে ৩৯ খেলায় ২৪.৮১ গড়ে ১৫১৪ রান দুই সেঞ্চুরি সহযোগে করেন। বল হাতে ২৫.৪৭ গড়ে ১৩৪ উইকেট পান। ছয়বার পাঁচ-উইকেট ও খেলায় একবার দশ উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. স্ব-গৃহে প্রত্যাবর্তন
titleD. কেমব্রিজে অন্তর্ভূক্তি
উত্তর: titleD